വിഷയത്തില് ഇടപെടുമെന്ന് പ്രശാന്ത്ഭൂഷണ് കല്പ്പറ്റ: കലക്ട്രേറ്റ് പടിക്കലെ കാഞ്ഞിരങ്ങാട് കാഞ്ഞിരത്തിനാല് കുടുംബത്തിന്റെ ഭൂസമരപ്പന്തല് സുപ്രീം കോടതി അഭിഭാഷകനും വിഖ്യാത മനുഷ്യാവകാശ പ്രവര്ത്തകനുമായ അഡ്വ. പ്രശാന്ത് ഭൂഷണ് സന്ദര്ശിച്ചു. ദേശീയ കര്ഷക പ്രക്ഷോഭത്തിനു ഐക്യദാര്ഢ്യം പ്രഖ്യാപിക്കുന്നതിനു സംയുക്ത കിസാന് മോര്ച്ച ജില്ലാ ഘടകം കൈനാട്ടി വ്യാപാര ഭവനില് സംഘടിപ്പിച്ച സമ്മേളനത്തില് പങ്കെടുക്കാനെത്തിയ അദ്ദേഹം ഇന്നലെ ഉച്ചയ്ക്കു 12നാണ് സമരപ്പന്തലിലെത്തിയത്. സംയുക്ത കിസാന് മോര്ച്ച ദക്ഷിണേന്ത്യന് കോ ഓര്ഡിനേറ്റര് പി.ടി.ജോണ്, സ്വരാജ് അഭിയാന് നാഷണല് സ്റ്റിയറിംഗ് കമ്മിറ്റിയംഗം കെ.വിശ്വംഭരന് എന്നിവര് കൂടെ ഉണ്ടായിരുന്നു. പന്തല് പരിസരത്തു രാഷ്ട്രീയ കിസാന് മഹാസംഘ് സംസ്ഥാന വൈസ് പ്രസിഡന്റ് അഡ്വ. ജോണ് ജോസഫ്, കാഞ്ഞിരത്തിനാല് ഭൂസമര സഹായ സമിതി ഭാരവാഹികളായ പി.പി. ഷൈജല്, ലത്തീഫ് മാടായി, കാഞ്ഞിരത്തിനാല് കുടുംബാംഗങ്ങളായ ജയിംസ്, ഭാര്യ ട്രീസ, മക്കളായ വിബിന്, നിധിന് എന്നിവര് ചേര്ന്നു പ്രശാന്ത് ഭൂഷനെ സ്വീകരിച്ചു. നാലു പതിറ്റാണ്ടിലധികമായി കുടുംബം നേരിടുന്ന നീതിനിഷേധവും 2015 ഓഗസ്റ്റ് 15നു കലക്ടറേറ്റ് പടിക്കല് അനിശ്ചിതകാല സത്യഗ്രഹം തുടങ്ങാനിടയായ സാഹചര്യവും ജയിംസ് വിശദീകരിച്ചതു അഡ്വ. പ്രശാന്ത് ഭൂഷണു മനസ്സിലാകുന്നതിനു പി.ടി. ജോണും, അഡ്വ. ജോണ് ജോസഫും ഇംഗ്ലീഷിലേക്കു പരിഭാഷപ്പെടുത്തി. അര മണിക്കൂറോളം പന്തലില് ചെലവഴിച്ച പ്രശാന്ത് ഭൂഷന് ഭൂമിയുമായി ബന്ധപ്പെട്ട രേഖകളുടെയും അന്വേഷണ റിപ്പോര്ട്ടുകളുടെയും പകര്പ്പ് കാഞ്ഞിരത്തിനാല് കുടുംബത്തില് നിന്നും വാങ്ങി. കുടുംബത്തിനു നിയമസഹായം ലഭ്യമാക്കുന്നതില് രേഖകള് പരിശോധിച്ചശേഷം തീരുമാനമെടുക്കുമെന്നു അദ്ദേഹം പറഞ്ഞു.